Document ID: 32002R1337

32002R1337
L 195/25
SLUŽBENI LIST EUROPSKE UNIJE
UREDBA KOMISIJE (EZ) br. 1337/2002
od 24. srpnja 2002.
o izmjeni Uredbe (EZ) br. 76/2002 o uvođenju prethodnog nadzora Zajednice nad uvozom određenih proizvoda od željeza i čelika podrijetlom iz određenih trećih zemalja, obuhvaćenih Ugovorom o EZUČ-u i Ugovorom o EZ-u
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3285/94 od 22. prosinca 1994. o zajedničkim uvoznim pravilima i o stavljanju izvan snage Uredbe (EZ) br. 518/94 (1), kako je zadnje izmijenjena Uredbom (EZ) br. 2474/2000 (2), a posebno njezin članak 11.,
uzimajući u obzir Uredbu Vijeća (EZ) br. 519/94 od 7. ožujka 1994. o zajedničkim pravilima za uvoz iz određenih trećih zemalja i o stavljanju izvan snage uredbi (EEZ) br. 1765/82, (EEZ) br. 1766/82 i (EEZ) br. 3420/83 (3), kako je zadnje izmijenjena Uredbom (EZ) br. 1138/98 (4), a posebno njezin članak 9. stavak 1.,
nakon savjetovanja unutar odbora osnovanih u skladu s gore navedenim uredbama,
budući da:
(1)
Dana 20. ožujka 2002. Sjedinjene Američke Države uvele su zaštitne mjere „Section 201” u obliku carinskih kvota i dodatnih carina ad valorem koje se kreću od 8 % do 30 % na različite kategorije čeličnih proizvoda. Radi ovako strogih američkih ograničenja postoji prijetnja od skretanja velike količine takvih proizvoda s tržišta Sjedinjenih Američkih Država prema tržištu Zajednice, što bi moglo naštetiti proizvođačima u Zajednici.
(2)
Uredbom Komisije (EZ) br. 560/2002 (5), kako je zadnje izmijenjena Uredbom (EZ) br. 1287/2002 (6), uvedene su privremene zaštitne mjere uperene prema uvozu petnaest kategorija proizvoda od čelika, nakon što je Komisija zamijetila značajan porast uvoza u razdoblju od 1998. do 2001. i preliminarno utvrdila kako postoje jasni dokazi da takvo povećanje uvoza po niskim cijenama može naštetiti proizvođačima u Zajednici.
Komisija je također zaključila da je uzrok povećanog uvoza robe skretanje trgovine do kojeg je došlo zbog sve većeg protekcionističkog stava Sjedinjenih Američkih Država. Nadalje, Komisija trenutačno provodi istragu o zaštitnim mjerama koja se odnosi na proizvode obuhvaćene tim privremenim mjerama i na šest drugih kategorija proizvoda.
(3)
Statistike o vanjskoj trgovini Zajednice nisu dostupne unutar rokova utvrđenih Uredbom Komisije (EZ) br. 1917/2000 od 7. rujna 2000. o utvrđivanju određenih odredaba za provedbu Uredbe Vijeća (EZ) br. 1172/95 u pogledu statistike vanjske trgovine (7), kako je izmijenjena Uredbom (EZ) br. 1669/2001 (8).
(4)
Uredbom Komisije (EZ) br. 76/2002 (9) Komisija je uvela prethodni nadzor Zajednice nad uvozom određenih proizvoda od željeza i čelika obuhvaćenih Ugovorom o EZUČ-u i Ugovorom o EZ-u. Proizvodi obuhvaćeni Uredbom ne odgovaraju u potpunosti onima obuhvaćenih zaštitnim mjerama Sjedinjenih Američkih Država. Nadalje, Uredba se ne primjenjuje na uvoz robe podrijetlom iz zemalja članica Europske organizaciju za slobodnu trgovinu (EFTA), zemalja stranaka Sporazuma o Europskom gospodarskom prostoru (EGP) i Turske. Očigledno je kako postoji potreba za statističkim informacijama koje omogućuju brzu analizu uvoznih trendova za sve proizvode od željeza i čelika, neovisno o njihovom geografskom podrijetlu, koji bi se zbog gore navedenih mjera Sjedinjenih Američkih Država mogli preusmjeriti prema tržištu Zajednice.
(5)
Područje primjene prethodnog nadzora stoga treba proširiti kako u pogledu obuhvaćenih proizvoda tako i njihovog geografskog podrijetla.
(6)
Uredbu (EZ) br. 76/2002 treba izmijeniti na odgovarajući način,
DONIJELA JE OVU UREDBU:
Članak 1.
Uredba (EZ) br. 76/2002 mijenja se kako slijedi:
1.
Članak 1. stavak 1. zamjenjuje se sljedećim:
„1. Puštanje proizvoda od željeza i čelika obuhvaćenih Ugovorom o EZUČ-u i Ugovorom o EZ-u navedenih u Prilogu 1. u slobodan promet u Zajednici podliježe prethodnom nadzoru Zajednice u skladu s člancima 11. i 12. Uredbe (EZ) br. 3285/94 i člancima 9. i 10. Uredbe (EZ) br. 519/94. To vrijedi za sav uvoz robe podrijetlom iz trećih zemalja. Međutim, proizvodi koji podliježu postupku dvostruke provjere dogovorenom između treće zemlje i Zajednice podliježu uvjetima tog dogovora, a ne ovoj Uredbi.”
2.
Prilog se zamjenjuje Prilogom ovoj Uredbi.
Članak 2.
Ova Uredba stupa na snagu osmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. srpnja 2002.

Labels: 1
3
5